NaiveNeuron/SloPal huggingface dataset:
V. Novotný, poslanec: (2008-11-25):
Viete čo? Nie som hovorcom súkromných zdravotných poisťovní. Ony majú svoje združenia aj svojich hovorcov. Ale som hovorcom fungujúceho systému zdravotníctva. Som hovorcom plurality v zdravotnom poistení, som hovorcom čestnej súťaže medzi zdravotnými poisťovňami a som hovorcom slobodnej voľby zdravotnej poisťovne zo strany pacienta poistenca. Nie som priateľom toho, aby ministerstvo zdravotníctva alebo vláda deformovali systém fungovania zdravotných poisťovní a nerobili to ani úprimne. Keď chcete vytvoriť jednu zdravotnú poisťovňu, spojte už konečne spoločnú so všeobecnou, o ktorej toľko hovoríte. Viete, je to nečestné. Tie poisťovne sú tak podpultovo, polohlasne vytláčané. Nakoniec bude povedané, že ani nevedia dobre hospodáriť, a preto odišli. Nebude to dobré pre pacienta, nebude to dobré pre poistenca. Takže som hovorcom plurality v zdravotnom poistení, som hovorcom čestnej, nedeformovanej súťaže, v ktorej štátni nie sú zvýhodnení pred neštátnymi, v ktorom vláda neurčuje, kto má dostať zmluvu a kto nemá dostať zmluvu, a som hovorcom toho, aby si pacient sám zvolil, kde chce byť poistený a kde chce byť liečený. A tento svoj názor nemením a budem zaň ďalej bojovať. Ďakujem pekne.
P. Hrušovský, podpredseda NR SR: (2002-04-04):
Budeme najskôr hlasovať o vládnom návrhu zákona o sociálnom poistení , ktorý prerokúvame ako tlač 1381. Prosím teraz pána poslanca Mesiarika, ktorého poveril gestorský výbor, aby Národnej rade odporučil návrhy na prijatie uznesenia k tomuto prerokúvanému vládnemu návrhu zákona. Pán poslanec Mesiarik, nech sa páči, predkladajte jednotlivé návrhy. Pán poslanec Mesiarik, prosím o predloženie prvého návrhu. M. Mesiarik, poslanec: Vážený pán podpredseda, keďže v rozprave nezaznel žiadny návrh, o ktorom by sme mali hlasovať, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona č. 350/1996 Z. z., že návrh predložený prerokuje v druhom čítaní.
M. Číž, podpredseda NR SR: (2008-09-18):
Som informovaný, že chce zaujať stanovisko k rozprave navrhovateľ. Má slovo.
Kuffa, Štefan, poslanec NR SR (2014-04-03):
Ďakujem za slovo. Áno, to predstavovanie aj sudcov Ústavného súdu podľa toho, aké majú hodnoty, reagujem na ten úvod, pán Madej, je veľmi dôležité, aký majú hodnotový systém. Aj pre mňa, keď by som nepoznal toho človeka, tak by bolo to veľmi rozhodujúce, aké hodnoty zastáva. A či bola férová alebo neférová tá otázka na ochranu života. No, pozrite sa, myslím si, že človek v každej fáze svojho života je človekom. Či je to ešte už oplodnené vajíčko, alebo embryo, alebo dieťa tesne pred narodením, alebo po ňom, stále je človek človekom. Takže treba sa pozerať v podstate, môj pohľad je teda taký. A to, že je nezáujem sudcov do disciplinárnych senátov, nuž treba sa nad tým naozaj zamyslieť, lebo mňa tak napadlo, že už ako keby samotní sudcovia boli otrávení z toho súdnictva. To je zlá cesta, ale v podstate my tiež máme podiel ako na tom, a to je aj skrze to, že bol tuná už v podstate prednedávnom návrh zákona na zrušenie imunity práve pre sudcov. Podkopávajme túto autoritu sudcom, no a potom sa čudujme zas na druhej strane, že prečo je taký nezáujem a prečo sme takí otrávení. Ja si myslím, že nemali by sme ísť touto cestou. Je to môj osobný názor, nevnucujem ho nikomu, ale myslím si, že darmo budeme na jednej strane plakať, že v akom zlom stave je to súdnictvo, veľakrát, častokrát tu človek počuje, že ako je to skorumpované, ale takisto aj my máme ten podiel viny, každý z nás aj tuná z poslancov, treba sa jednoducho nad touto otázkou tiež zamyslieť. Ďakujem.
Laššáková, Jana, podpredsedníčka NR SR (2015-04-16):
Pani poslankyňa Nicholsonová, nech sa páči.
Lehotský, Tomáš, poslanec NR SR (2023-05-09):
Ďakujem. Pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet, zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, otvorte, prosím, k uvedenému návrhu rozpravu.
Blanár, Juraj, podpredseda NR SR (2023-03-17):
Pán poslanec Kašper s faktickou.
Ďuriš Nicholsonová, Lucia, podpredsedníčka NR SR (2016-10-27):
Jedna faktická poznámka na vaše vystúpenie. Pán poslanec Mazurek.
Vaľová, Jana, poslankyňa NR SR (2022-03-22):
Ďakujem veľmi, pekne, pán predseda. Dajte hlasovať o tom, že Národná rada sa uzniesla v § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šefčík, Marek, poslanec NR SR (2021-06-25):
Ďakujem pekne za slovo. Pán Suja, moja sloboda končí tam, kde začína sloboda iného človeka, alebo poviem to ináč, ak moja sloboda zasahuje do slobody iných, tak tam musí skončiť a nikto už dnes nepochybuje o tom, že COVID je infekčná choroba. To znamená, keď sa ja rozhodnem, že sa nebudem liečiť na nejakú chorobu, že sa nebudem dať očkovať na nejakú chorobu, ktorá nie je infekčnou, tak je to skutočne moja vec, ale pokiaľ ide o infekčnú chorobu, tak je to egoistické rozhodnutie, pretože ja tým očkovaním nechránim len seba, ale chránim aj iných ľudí. Lekár, s ktorým sa stretávam na zdravotníckom výbore, lekár, ktorý je z vašej politickej strany, ktorého považujem za rozumného, vzdelaného, inteligentného človeka, vyhlásil, že je zaočkovaný. Pýtali ste sa ho prečo? Vás to nezaujíma, vy toto počúvať nechcete. Pán doktor Urban aj v minulosti sa tu v pléne verejne vyjadril v tom zmysle, že mu nedovolí jeho lekárska česť a to, že vidí umierať pacientov na COVID, aby popieral nebezpečenstvo tohto ochorenia. Aj preto možno dnes vyhlásil, že sa dal zaočkovať a možno aj on v svojom okolí určite povzbudzuje iných. Ja som o tom presvedčený. Vy sa však k odborníkom a ľuďom, ktorí sú zodpovední a rozumní, nemôžete pridať. Politicky totiž absolvujete, pardon, politicky totiž oslovujete väčšinu antivakcerov, takže vy si furt pôjdete svoje. Ďakujem.
Danko, Andrej, predseda NR SR (2017-05-11):
Prosím, prezentujme sa a hlasujme. (Hlasovanie.) Prítomných 138 poslancov, za 2, proti 57, zdržalo sa 79. Konštatujem, že sme uvedený návrh neschválili.
Beblavý, Miroslav, poslanec NR SR (2018-03-13):
Ďakujem, pán predsedajúci. Jednak ste nesprávne prečítali tie body, je to 2, 5 až 17 a 19 až 24, len aby teda vedeli poslanci, o čom hlasujú, a jednak v tom písomnom znení, ktoré som vám dal, je napísané aj kam, je povedané do programu schôdze, ktorá sa uskutoční až po ohlásenej 29. schôdzi Národnej rady Slovenskej republiky. Ďakujem.
Mesterová, Zuzana, poslankyňa NR SR (2024-01-26):
Ďakujem pekne za slovo, pán predsedajúci. Pán poslanec Šipoš, no z vášho príspevku je zrejmé, že expiračná doba platnosti výrokov predsedu Národnej rady je kratšia ako trvanlivého mlieka. A všetci a všetci vieme, ako nepríjemné je pokazené mlieko, tak no, ja len toľko k tomu. Včera na grémiu sme sa dozvedeli, že jedným z, od predsedu Národnej rady, že jedným z dôvodov, prečo bola rozprava v prvom čítaní skrátená, je aj fakt, že podľa názoru predsedu sme už vyčerpali aj obsahové dôvody samotnej novely už v rozprave k skrátenému legislatívnemu konaniu, takže nevidí dôvod, aby akože dlhšie trvala rozprava v prvom čítaní. No neviem, či pán predseda Národnej rady nečítal pozme... nečítal návrh tejto novely, ale my sme, si tak dovolím odhadnúť, možno v polovici. Nedá sa to vo faktických poznámkach, ale už kolegyňa Števulová načrtla, že napríklad k takým zmenám v Trestnom poriadku, a závažným zmenám, sme sa teda ešte nedostali a v prvom čítaní sa ani nedostaneme, lebo na to nemáme priestor. A toto ja považujem za hrubé porušenie práv poslancov a poslankýň Národnej rady, ktorí majú právo v zmysle rokovacieho poriadku riadne sa oboznámiť s obsahom návrhu, o ktorom budú hlasovať. A to nielen, im to neporušuje len právo opozičných poslancov a poslankýň, to porušuje aj práva koaličných poslancov a poslankýň, čiže toto možno bude ďalší dôvod pre Ústavný súd, aby sa zamyslel nad tým, či naozaj toto bolo v súlade aj s ústavnými právami. Ďakujem pekne, viac nestihnem.
V. Mečiar, poslanec: (2008-07-03):
Mám urobiť to isté, čo Mikloško, že sa postavím za mikrofón a neodídem od neho, kým vy neodídete z predsedníckej stoličky? Budeme presne tam, kde včera. Vytrvalosť mám rovnakú, môžem sa tam posadiť alebo postaviť. Takže tieto vaše účelové vyjadrenia... (Vystúpenie prerušené časomierou.)
Kresák, Peter, poslanec NR SR (2019-06-27):
Ďakujem pekne. Ja možno troška odľahčím, začnem s tým, že keď som počúval, pán kolega, vaše čítanie pozmeňujúceho návrhu a to rýchle hovorenie, tak musím povedať, že vy by ste sa uplatnil ako burzový maklér určite. Ale teraz troška vážnejšie. Z toho, čo ste povedali, ja musím iba súhlasiť s tým, že opätovne ste upozornili na ten rozdiel medzi politickou kampaňou, volebnou kampaňou a slobodou prejavu a právom na šírenie informácií. To tu skutočne prelínanie sa týchto vecí nie je absolútne na mieste, tých dôvodov je strašne veľa. Možno by som iba upozornil na niektoré. Politická kampaň je, môže byť vnímaná maximálne ako druh politickej reklamy. Lebo čo je obsah politickej kampane? Reklama. A musím povedať, že v zmysle judikatúry my nemáme ešte na to na Slovensku špeciálne rozhodnutia, ale v zmysle, poznajúc americkú alebo anglosaskú judikatúru, tak, samozrejme, reklama neni chránená rovnako ako prejav. To je veľký rozdiel. Reklama v podstate nepodlieha osobitnej ochrane. Samozrejme, mohol by som hovoriť o obsahu volebnej kampane. Súčasťou volebnej kampane sú aktivity, ktoré nemajú žiaden vecný obsah, ktoré sú organizáciou činnosti bez ohľadu na to akej. Organizovanie trebárs vylepovania plagátov. Organizovanie, nie vylepovanie a nie je to tvorba plagátov. To znamená, že do kampane sa rátajú aktivity, ktoré nemusia mať obsah, čo je tiež veľmi dôležitý rozdiel. Čiže spájať tieto veci a argumentovať tým, že vlastne tým, že sa tretie osoby vlastne dávajú mimo právny poriadok, že tým sa zasahuje do slobody prejavu a práva na šírenie informácií, s tým nemôžem absolútne súhlasiť. Ďakujem.
Hrnčiar, Andrej, podpredseda NR SR (2016-06-15):
Prosím, prezentujme sa a hlasujme. (Hlasovanie.) Prítomných 142, za 122, proti 14, zdržalo sa 5, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní.
Hort, Milan, podpredseda NR SR (2011-04-01):
Pán poslanec Szilárd Somogyi, nech sa páči.
Laššáková, Jana, podpredsedníčka NR SR (2014-09-12):
Teraz dávam možnosť prihlásiť sa do rozpravy ústne. Do rozpravy ústne sa hlási pán poslanec Simon. Končím možnosť prihlásiť sa do rozpravy ústne. Nech sa páči, pán poslanec, máte slovo.
Danko, Andrej, predseda NR SR (2016-10-25):
Ďakujem, pán poslanec. Reakcia, pani poslankyňa Anna Verešová.
Grendel, Gábor, podpredseda NR SR (2023-05-17):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Konštatujem, že nie. Vyhlasujem rozpravu za skončenú. Chce k rozprave, ktoré nebola, zaujať ešte stanovisko pani navrhovateľka? Nie. Pán spravodajca takisto nie. Prerušujem rokovanie o tomto bode programu a hlasovanie bude vo štvrtok o jedenástej.
Pellegrini, Peter, predseda NR SR (2024-02-15):
Ďakujem pekne. Na vaše vystúpenie dve faktické poznámky. Ako prvý pán poslanec Čaučík.
Š. Zelník, poslanec: (2001-12-19):
J. Migaš, predseda NR SR: Ďakujeme. Predseda Klubu poslancov SMK Gyula Bárdos.
Baška, Jaroslav, poslanec NR SR (2021-12-09):
Ďakujem veľmi pekne. Začnem od pána poslanec Lehotského. My nechceme zachovať žiadne status quo. Ja som tu hovoril, aj aké problémy máme nielen v našom kraji, ale aj v ostatných krajoch, že je nedostatok lekárov všeobecných, tých ambulantných, špecializovaných ambulantných. Naozaj dennodenne nám vyvolávajú ľudia, kde majú ísť, k akému lekárovi. My už máme metre, dlhé metre, to už možno aj polkilometre zdravotných záznamov, ktoré máme na jednotlivých župách, a už si musíme prenajímať, prenajímať ďalšie priestory, pretože tí lekári nám končia, je problém týchto lekárov naozaj, naozaj získať. Nehovorím, že je to teraz za posledné dva roky. To je dlhodobý problém, ktorý, ktorý tu na Slovensku je. Nezapríčinila ho ani táto vláda, ani predchádzajúca. To trvalo dlhé roky. To je naozaj fakt, to je pravda. Ale toto treba v prvom rade riešiť, a nie koľko percent akútnych lôžok prenesieme na chronické a na dlhodobé lôžka. Toto treba riešiť v tých regiónoch, pretože dennodenne nám ľudia volajú. V tom regióne sa nám hodne deje, čo sa týka zdravotníctva. Však len župa do tých svojich troch nemocníc z vlastných prostriedkov investovala za posledných, ja neviem, päť alebo šesť rokov okolo 30 mil. eur, do týchto našich troch nemocníc. Urgentné príjmy, diagnostické centrum v Považskej Bystrici, nový urgent v Bojniciach a tak ďalej a tak ďalej. Ja by som tiež očakával, že vláda tiež vyčlení nejaké finančné prostriedky práve pre tieto nemocnice. A naozaj dotýka sa to dvoch nemocníc. Tú mapu, ktorú sme videli, je to Nemocnica s poliklinikou Partizánske a naša najmenšia nemocnica Myjava, ktorá je naozaj v odľahlom, v odľahlej časti Trenčianskeho, Trenčianskeho regiónu. A tam sa na to skladajú aj samotné obce, aj mesto prispieva finančnými prostriedkami. Čiže ja si neviem predstaviť, ako by takáto nemocnica tam mala skončiť. Veď tí ľudia, proste, ja neviem, pôjdu do Bratislavy a budú robiť naozaj veľké, veľké, veľké neporiadky. Sami tí ľudia dávajú do toho peniaze, pretože vydrží tá nemocnica... (Prerušenie vystúpenia časomerom.)
Paška Pavol, predseda NR SR (2014-01-31):
(Hlasovanie.) 136 prítomných, 108 za, 4 proti, 24 sa zdržalo. Návrh sme postúpili do druhého čítania.
Dzurinda, Mikuláš, poslanec NR SR (2015-03-10):
Pán predseda, chcem vám ponúknuť dobrú možnosť, aby ste dokázali, ako to myslíte vážne, preto predkladám procedurálny návrh, aby predseda vlády Robert Fico predložil Národnej rade Slovenskej republiky písomnú správu o tom, ako vláda sa zmocnila, alebo prevzala kontrolu znova nad gabčíkovskou elektrárňou. Žiadame, aby túto písomnú správu predseda vlády predložil v riadnom termíne, tak ako hovorí legislatíva. Odôvodnenie. Tento návrh predkladám preto, aby sa na základe serióznej diskusie ukázalo, že to, čo predviedol predseda vlády, nebol žiadny seriózny ekonomický rozbor, ktorý by svedčil o nevýhodnosti privatizácie Slovenských elektrární, ale dovoľte mi povedať úmerne situácii, že táto diskusia ukáže, že to, čo predviedol Robert Fico, bola obyčajná boľševická propaganda. (Reakcie a šum v pléne.)
Jurinová, Erika, podpredsedníčka NR SR (2015-06-23):
Pán poslanec Kuffa.
Laššáková, Jana, podpredsedníčka NR SR (2014-05-29):
Ďakujem, pán minister. Pán poslanec, chcete položiť doplňujúcu otázku? Vidím. Nech sa páči, máte na to dve minúty.
Zmajkovičová, Renáta, podpredsedníčka NR SR (2014-07-03):
Ďakujem, otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Uzatváram možnosť prihlásiť sa a vyhlasujem ju za skončenú. Prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 959, spoločná správa výborov má tlač 959a. Odovzdávam slovo ministrovi financií Petrovi Kažimírovi, aby vládny návrh zákona odôvodnil. Nech sa páči, pán minister.
P. Paška, predseda NR SR: (2008-12-04):
(Hlasovanie.) 134 prítomných, 74 za, 25 proti, 35 sa zdržalo. Návrh sme schválili.
Šimečka, Michal, podpredseda NR SR (2023-12-05):
Ďakujem. S faktickou poznámkou ako prvý vystúpi pán poslanec Jarjabek.
B. Bugár, podpredseda NR SR: (2003-06-25):
Pani spravodajkyňa, chcete sa vyjadriť? Nie. Ďakujem pekne. Prerušujem rokovanie o tomto bode programu. správa o konkrétnych  opatreniach pri plnení Programového vyhlásenia vlády Slovenskej republiky v oblasti boja proti korupcii . Správu vlády máte predloženú v tlač 241, spoločnú správu výborov máte v tlači 241a. Správu vlády uvedie jej podpredseda Daniel Lipšic. Nech sa páči, máte slovo.
P. Hrušovský, predseda NR SR: (2005-03-16):
(Hlasovanie.) 131 prítomných, 130 za. 1 sa zdržal. Národná rada Slovenskej republiky návrh uznesenia schválila. Teraz poprosím pána poslanca Abelovského, aby z poverenia výboru predniesol návrhy hlasovaní k návrhu poslankyne Národnej rady Kataríny Tóthovej na vydanie zákona, ktorým sa mení a dopĺňa Trestný zákon, ktorý prerokúvame ako tlač 959. Nech sa páči, pán poslanec. M. Abelovský, poslanec: Ďakujem. Pán predseda, dajte hlasovať osobitne o bode 1 pozmeňujúcich a doplňujúcich návrhov, ktorý schválil Výbor Národnej rady pre ľudské práva, národnosti a postavenie žien bez odporúčania gestorského výboru.
Ďuriš Nicholsonová, Lucia, podpredsedníčka NR SR (2019-05-15):
Jedna faktická poznámka na vaše vystúpenie. Končím možnosť prihlásiť sa s faktickou poznámkou. Pán poslanec Sopko.
Pollák, Peter, poslanec NR SR (2022-05-04):
Ďakujem pekne. Vážené pani poslankyne, páni poslanci, z poverenia gestorského výboru predkladám spoločnú správu výborov o prerokovaní predmetného poslaneckého návrhu zákona vo výboroch v druhom čítaní. Národná rada svojím uznesením č. 1086 pridelila návrh zákona na prerokovanie ústavnoprávnemu výboru, výboru pre financie a rozpočet, výboru pre kultúru a médiá a výboru pre ľudské práva a národnostné menšiny ako gestorskému výboru. Všetky určené výbory návrh prerokovali a zhodne ho odporúčali schváliť. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanoviská. Pozmeňujúce a doplňujúce návrhy, ktoré vyplynuli z uznesení určených výborov, sú uvedené v IV časti spoločnej správy. Gestorský výbor odporúča o pripomienkach uvedených v spoločnej správe hlasovať nasledovne: spoločne o bodoch 1 až 9 s odporúčaním schváliť. Na základe rokovania výborov a rozpravy v gestorskom výbore gestorský výbor odporúča návrh zákona schváliť v znení pozmeňujúcich návrhov uvedených v spoločnej správe. Pán predsedajúci, otvorte, prosím, rozpravu.
S. Janiš, poslanec: (2009-04-17):
To isté, podpora a rozvoj infraštruktúry cestovného ruchu, regenerácia sídiel, ani výzva. Nieto míňanie. Ani výzva! Posilnenie kultúrneho potenciálu regiónov. Nič! Ani výzva. Alebo za posilnenie kultúrneho potenciálu regiónov považujete, keď Fico vyhlási Jánošíka za svoj vzor a prezident Gašparovič si zahrá na fujare? Hanbite sa! Ale zato v pohode objednávate zo slávneho nástenkového tendra z programu Technická pomoc 170-tisíc za 30-sekundové šoty. Objednávajú sa lektori po 70-tisíc korún na deň. Právne služby 3,5 tisíca koruny na hodinu. Reklamné konzultácie 3,5 tisíca na hodinu. O logách za milióny ani nehovorím. Toto je to pravé sociálne cítenie Roberta Fica a prezidenta Gašparoviča?! Čerpanie europeňazí na diaľnice, na potápajúcu sa loď, vlajkovú loď Roberta Fica – nula. Ani cent! Ale zato si požičiavate drahé súkromné peniaze na PPP projekty. Vo všetkých rozvojových programoch v regiónoch Slovenska ste zlyhali. Hanbite sa!
Hrnčiar, Andrej, podpredseda NR SR (2018-05-10):
Ďakujem, pán premiér, vyčerpali ste čas, ktorý vám bol určený na otázky od poslancov. Pokračujeme odpoveďami členov vlády na otázky poslancov podľa vyžrebovaného poradia. Prvá otázka je od poslanca Martina Klusa na ministra dopravy a výstavby Árpáda Érseka a znie: „Vážený pán minister, na základe rozporuplných informácií, ktoré sa objavili v tlači, by som sa vás chcel opýtať na plánovaný časový harmonogram výstavby úseku R2 Rožňava – Jablonov nad Turňou s tunelom Soroška, rovnako aj na rozsah výstavby. Pôjde o plný alebo polovičný profil?“ Poprosím pani ministerku školstva, ktorá zastupuje pána ministra, aby odpovedala na túto otázku.
P. Hrušovský, predseda NR SR: (2005-12-15):
J. Cuper, poslanec: Ďakujem, pán predseda. Ja nemôžem súhlasiť s pani Tóthovou, lebo naozaj si nepamätám, že by som za posledných sedem rokov dostal nejakú upomienku od  Slovenského rozhlasu. A podotýkam, že bol som si overiť na sporožíre a tam ma ubezpečili, že každý mesiac posielajú z môjho sporožírového účtu do Slovenského rozhlasu poplatky. Obdobne Slovenskej televízii, i keď je všeobecne známe, že s Ferom Mikloškom televízor nemáme, ešte im v živote nenapadlo, aby mi napísali, pán Cuper, neplaťte nám už televízne poplatky, pretože televízor nemáte, nie ste koncesionárom. Takže z toho vyplýva asi, že nekontrolujú tak dôsledne až tie účty, ako by mali. A práve preto pán riaditeľ Rezník prišiel s takou bohorovnou myšlienkou. Predáme naše pohľadávky či už skutočne, alebo domnele zbojníkom a tí sa už postarajú o to, aby hnali ľudí na súd, aby platili okrem teda toho domnelého alebo reálneho dlhu ešte aj súdne trovy. Takže zároveň plnia aj štátny rozpočet. Ďakujem za pozornosť.
Čepček, Martin, poslanec NR SR (2023-02-02):
Ďakujem pekne. Tak, pán poslanec Šefčík, vieš, keby SaS-ka od začiatku volebného obdobia nediktovala podmienky, napríklad súdna reforma, kilečko 1, 2, 3, ktoré ste museli schváliť, a tak by som pochopil ten argument, že nebudeme za to hlasovať alebo nepodporíme to, ale najťažšie veci sa väčšinou predkladajú na začiatku volebného obdobia, nie na konci. A to je pravidlo všade. Riaditeľ keď príde do nejakej, do nejakého zamestnania ako nový, tak najlepšie keď prepustí zamestnancov alebo spraví poriadky na začiatku, nie na konci roka. Čo sa týka Zitky Pleštinskej, ja som nepovedal, že zákon neprešiel, ja som predložil dva, obidva som presunul a vtedy som podporil zákon pána poslanca Podmanického a tuto kolegov z opozície. Čo sa týka krajín, ktoré v podstate majú ešte v nedeľu zatvorené, je to aj Švajčiarsko, kde dokonca reštaurácie majú v niektorých kantónoch v pondelok zatvorené, lebo v nedeľu majú otvorené. No. Čo sa týka pána poslanca Suju, tak ďakujem. Pán poslanec Viskupič, podľa mňa by sme si mali brať príklad od vyspelých krajín Nemecko, Rakúsko, Švajčiarsko či iné, ktoré majú obchody zatvorené a napriek tomu nehlásia nejaké straty. Pán poslanec Taraba, ďakujem. Pani poslankyňa Cigániková, už keď ste v tom zdravotníckom výbore, tak by ste si mali uvedomiť, že 60-hodinový týždeň je na človeka až príliš a toto spôsobuje tie zdravotné problémy. Čo sa týka tých detí, tie deti by určite prijali v stredu ako voľno, ale no neviem, či by s tým pán minister školstva súhlasil, ale v nedeľu sú deti doma, takže aj rodičov nechajme v nedeľu doma. Ďakujem.
Laššáková, Jana, podpredsedníčka NR SR (2013-01-30):
Keďže je 11.00 hodín a budeme o chvíľočku hlasovať, tak vyhlasujem krátku dvojminútovú prestávku. (Krátka prestávka.) (Po prestávke.)
Sulík, Richard, predseda NR SR (2010-12-09):
Prosím, hlasujte. (Hlasovanie.) Prítomných 138 poslancov, hlasovalo 75 za, 55 proti, 8 sa zdržali. Tento návrh bol schválený.
Laurenčík, Milan, podpredseda NR SR (2022-03-24):
Ďakujem. Takže, všetci členovia výboru na kontrolu činnosti NBÚ, dnes výbor. Ďalší procedurálny návrh pán poslanec Vladimír Ledecký, nech sa páči.
Sopko, Miroslav, poslanec NR SR (2019-05-21):
Ďakujem, že som dostal nakoniec tú faktickú poznámku. Ja veľmi krátko tiež zareagujem na kolegu Gröhlinga, v podstate tiež sa pripájam k tomu, aby sme si dali veľký pozor a nešli dole s týmito percentami, ale skôr naopak, pretože považujem za dôležité, že práve pohyblivé zložky sú veľmi dôležitým nástrojom pre každého poctivého riaditeľa, aby jednoducho motivoval tých svojich zamestnancov. A toto je podľa mňa jediná správna cesta, ak sa máme posunúť od len proklamovej kvality k skutočnej vyššej hodnote, pretože ak bude mať takýto nástroj, tak jednoducho môže zlepšovať stav na svojej škole, ale ak sa tu budeme len niekde pohybovať v oblasti toho, že niekde niečo zafixujeme, tak potom toto nie je dobrý spôsob. Ďakujem.
R. Kaliňák, podpredseda vlády a minister vnútra SR: (2008-11-27):
Vláda Slovenskej republiky predkladá tento iniciatívny materiál na rokovanie Národnej rady ako návrh na skrátenie legislatívneho konania o vládnom návrhu zákona, ktorým sa dopĺňa zákon č. 99/1963 Zb. Občiansky súdny poriadok v znení neskorších predpisov. Návrh na skrátené legislatívne konanie prerokovala vláda Slovenskej republiky a schválila ho 27. novembra uznesením č. 873/2008. Cieľom právnej úpravy je upraviť účinky podania mimoriadneho dovolania spočívajúceho v odklade vykonateľnosti napadnutého rozhodnutia. Doterajšia právna úprava v § 243 Občianskeho súdneho poriadku obsahuje iba odkaz na primerané použitie ustanovení o konaní na dovolacom súde a danú otázku priamo nerieši. Z uvedeného dôvodu je nanajvýš želateľné, aby predmetný aspekt bol v zákone výslovne upravený a uvedené prispeje nemalým spôsobom k posilneniu princípu právnej istoty a to tým, že k odkladu vykonateľnosti právoplatného rozhodnutia dôjde priamo zo zákona, teda ex lege, pričom ponechanie účinkov odkladu vykonateľnosti bude posudzovať kedykoľvek počas konania samotný dovolací súd. Význam predloženého návrhu zákona spĺňa požiadavky v zmysle § 89 ods. 1 zákona Národnej rady Slovenskej republiky č. 350 o rokovacom poriadku Národnej rady Slovenskej republiky v znení neskorších predpisov. Ďakujem.
Kočiš, Eduard, poslanec NR SR (2020-09-17):
Ďakujem za slovo, pán predsedajúci. Pán kolega Dostál, Ľudová strana Naše Slovensko je už po sebe druhé volebné obdobie legitímne zvolenou parlamentnou stranou v Národnej rade Slovenskej republiky, či sa vám to páči alebo či sa vám to nepáči, je to fakt. Voliči, ľudia rozhodli. Váš názor o nejakom vymyslenom „pakte“, nejakí fašisti so 
SMER-om, mňa to osobne, by som povedal, veľmi uráža, pretože ja sa necítim byť žiadnym fašistom. Dokonca v Národnej rade Slovenskej republiky žiadnych fašistov okrem tých, ktorých fašistov fašistami nazývajú, nevidím. Naozaj neviem, odkiaľ tieto úžasné myšlienky, tieto úžasné myšlienkové operácie beriete. Jednoducho pán kolega Jarjabek prečítal spoločné uznesenie, ja na tom nevidím nič zlé. Vy v každom jednom uznesení, v každej jednej vete, v každom jednom vetnom spojení vidíte už nejaký pakt Molotov – Ribbentrop pomaly. Absolútne, ale absolútne neviem, kde na to chodíte, prečo to robíte. Ja si myslím, že na Slovensku je kopec iných problémov, ktoré treba riešiť, ktoré musíme riešiť spoločne, tak ako koalícia, tak ako opozícia. Hľadať všetky možné aj nemožné spoločné rozhodnutia, ktoré by boli v prospech ľudí a pre občana Slovenskej republiky a nenazývať sústavne fašistami niekoho, kto sa ako fašista necíti, nikdy ním nebol, nikdy sa tak nevyjadroval a vôbec takto nevystupoval. Je to jednoducho hanba, že tuná na pléne, v pléne Národnej rady Slovenskej republiky vy ako poslanec Národnej rady si toto dovolíte. Ďakujem pekne.
Sabo, Michal, poslanec NR SR (2023-11-14):
A už to ide, pardon. Nadviažem na kolegu Lackoviča. Pán Richter, ja som tak naivne nejako veril, že debaty o toaletách si ponecháte v predvolebnej kampani ako nástroj neférovej volebnej súťaže a aj vďaka týmto naratívom sa vám podarilo vyhrať voľby, ale už stačí, fakt, už stačí. Ja vás ako staršieho a skúsenejšieho politika naozaj nechcem poúčať, ale, prosím, ak hovoríte do budúcna o nejakých toaletách pre nejakých iných, tak by bolo minimálne fér v tomto pléne povedať teda, o ktorej konkrétnej škole hovoríte, lebo inak je to potom ďalší zo série možných výmyslov, ktorými ohýbate debatu. Ďakujem.
Kollár, Boris, predseda NR SR (2023-06-22):
Prosím, prezentujme sa a hlasujeme. (Hlasovanie.) Prítomných 120, za 86, proti 28, 5 sa zdržalo, 1 nehlasoval. Uvedený návrh sme schválili.
Šeliga, Juraj, podpredseda NR SR (2021-03-30):
Pán poslanec Szőllős.
Paška, Pavol, poslanec NR SR (2011-09-08):
Ďakujem pekne, pán podpredseda. Žiadam, aby ste kontaktovali pána predsedu Národnej rady, pokiaľ nie je v Salzburgu na večeri, a aby zvolal poslanecké grémium. Ďakujem.
Mihál, Jozef, poslanec NR SR (2018-02-14):
Ďakujem pekne za slovo, pani predsedajúca. Vážené kolegyne, kolegovia, dovoľte, aby som uviedol poslanecký návrh zákona, ktorý predkladáme s kolegom Mirom Beblavým a ktorý bude veľmi zaujímať tých, ktorí sú podľa zákona o sociálnom poistení definovaní ako SZČO, samostatne zárobkové činné osoby. Ide o veľmi dôležitú tému tzv. minimálnych odvodov, minimálnych povinných odvodov. Toľko veľmi stručný úvod a poprosím, pani predsedajúca, otvorte rozpravu, do ktorej sa budem hlásiť ako prvý.
Šimečka, Michal, podpredseda NR SR (2024-01-12):
Ďakujem pekne. Pani poslankyňa Kleinert.
Blanár, Juraj, podpredseda NR SR (2023-02-02):
... bolo to konštatovanie. Pán minister konštatuje, že už niet na čo odpovedať. Takže pristúpime k ôsmej otázke, ktorú položil pán poslanec Tomáš Valášek na ministra spravodlivosti Viliama Karasa. Takže poprosím vás, pán minister, aby ste zotrvali. Ja prečítam tú otázku, ktorá je trošku rozsiahlejšia: „Pôvodný návrh novely Trestného zákona obsahoval aj redefiníciu znásilnenia – za znásilnenie by sa považoval sexuálny styk bez súhlasu dotknutej osoby. Od tejto zmeny ste však upustili a poukazovali na situáciu v Španielsku. Pre objasnenie v Španielsku bola prijatá redefinícia znásilnenia a trestným je sexuálny styk bez súhlasu. V dôsledku legislatívno-technickej chyby zabudli upraviť v prechodných ustanoveniach vplyv na trestné sadzby odsúdených podľa predchádzajúcej právnej úpravy. Môžete vysvetliť súvislosti medzi chýbajúcimi prechodnými ustanoveniami a samotnou podstatou redefinície znásilnenia, ktorá v Španielsku nie je predmetom sporu? Znamená to, že nie je možné pripraviť prechodné ustanovenia, ktoré by upravili aplikovateľnosť novej právnej úpravy vo vzťahu k ľuďom, ktorí boli odsúdení podľa predchádzajúcej právnej úpravy? Nie je možné teda vôbec meniť trestné sadzby a definíciu skutkových podstát žiadnych trestných činov?" Nech sa páči, pán minister, máte päť minút na odpoveď.
Hrnčiar, Andrej, doterajší podpredseda NR SR (2020-03-20):
Pán poslanec Milan Potocký.
Záhumenský, Marian, poslanec NR SR (2010-10-14):
Ďakujem pekne, pán predsedajúci. Pán minister, psychotesty platili dlhšie ako dva roky, ale myslím si, že ak by platili tri, štyri, päť rokov, oni platili asi takto dlho, by bolo určite zaujímavé to vyhodnotenie. Nikto si nedal námahu, aby vyhodnotil účinnosť psychotestov k efektívnosti k tomu, čomu mali slúžiť, to znamená znížiť počet trestných činov so zbraňou, úmyselných trestných činov, lebo stávajú sa aj neúmyselné, hlavne povedzme pri poľovačkách, keď, alebo pritom, že niekto s neodborným alebo zlým zaobchádzaním so zbraňou spôsobí smrť alebo zranenie. Pochopiteľne, to je potom otázka výcviku a to žiadny psychotest neodhalí, takúto nejakú nešťastnú náhodu. Čiže ak by sa robila analýza trestných činov, tak určite by bolo zaujímavé hlavne v poľovníckej oblasti povedať, koľko ich bolo úmyselných, koľko ich bolo neúmyselných, ak k počtu držiteľov zbraní, je to skutočne promile, a ak máme urobiť takúto šikanu pre všetkých držiteľov, lebo sa stal jeden kauzálny prípad, tak si myslím, že to nepovedie k tomu želateľnému efektu. Ak hovoríte o úschove zbraní, že je možné ju uchovať povedzme u predajcov, tak ani žiadny predajca to nebude robiť za ani 2 eurá, ani 3 eurá, ale nechá si to zaplatiť, to znamená, že aby sme požadovali od športových strelcov, aby zbrane uchovávali u predajcov, tak ich zruinujeme jednoducho ekonomicky a prestanú existovať športoví strelci a myslím si, že na Slovensku máme skutočne vynikajúce výsledky v športovej streľbe vo všetkých možných disciplínach. A keď, no ďakujem.
Laurenčík, Milan, podpredseda NR SR (2021-06-25):
Pán poslanec Miroslav Suja, nech sa páči.
Laššáková, Jana, podpredsedníčka NR SR (2015-09-23):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky od troch pánov poslancov, je to pán poslanec Dušan Jarjabek, pán poslanec Novotný a pani poslankyňa Edita Pfundtner. Nech sa páči, pán poslanec Jarjabek, máte slovo, pán predseda výboru.
P. Hrušovský, predseda NR SR: (2003-10-31):
Nech sa páči, pani poslankyňa Bauer.
P. Paška, predseda NR SR: (2008-04-01):
(Hlasovanie.) 141 prítomných, 128 za, 1 proti, 12 sa zdržalo. Konštatujem, že sme postúpili návrh zákona do druhého čítania. Ďalej.
Kollár, Boris, predseda NR SR (2022-04-27):
Prosím, prezentujme sa a hlasujeme. (Hlasovanie.) Prítomných 142 poslancov, za 90, proti 14, zdržalo sa 38. Uvedený návrh sme schválili.
Pčolinský, Peter, poslanec NR SR (2019-04-02):
Pán kolega Klus, ja som povedal, že my to tiež využívame občas. Neviem, ako to funguje v iných parlamentoch. Pravdupovediac, veľmi ma nezaujímajú iné parlamenty. Ja som poslancom Národnej rady Slovenskej republiky, nie poslancom iného parlamentu a zodpovedám sa občanom Slovenskej republiky, nie občanom inej krajiny. Ako som hovoril v úvode, tento náš návrh zákona reflektuje na reakcie ľudí. Ľudia vyčítajú poslancom slovenského parlamentu, Národnej rady, že v záverečnom hlasovaní tí poslanci sa nevedia rozhodnúť, či sú za alebo sú proti, tak sa zdržiavajú. Reflektujeme na názory občanov, na názory voličov. A ubezpečujem ťa, Martin, že tých, tých reakcií je strašne veľa. Vždy, keď zavesíme nejaký status s nejakým hlasovaním a je tam číslo, ja neviem, že 60 sa zdržalo, ľudia sú neskutočne rozčúlení, že či, či nevieme v tom záverečnom hlasovaní sa rozhodnúť, či ten návrh je dobrý alebo zlý. Čiže tu nejde o nás poslancov, tu ide o to, ako to vnímajú ľudia. Súhlasím s tým, že nejaké legislatívno-technické problémy môžu nastať, ale na to tu máme druhé, tretie čítanie, aby sme tieto veci vyriešili. Čiže preto opakujem, sme presvedčení, že v treťom čítaní v záverečnom hlasovaní poslanec by mal vedieť, či je za alebo proti, lebo má pred sebou finálnu podobu návrhu zákona, tak buď ten zákon je dobrý, alebo ten zákon je zlý. Ak nie, tak potom sme nesvojprávni. Čiže ja navrhujem, hnutie SME RODINA navrhuje, aby sme tlačidlo zdržať sa v záverečnom hlasovaní v treťom čítaní vypustili. Neurobíme si tým žiadnu škodu, ale ľudia aspoň budú mať pocit, že poslanci Národnej rady Slovenskej republiky sa vedia rozhodnúť a vedia posúdiť v záverečnom hlasovaní, či ten zákon je dobrý, alebo ten zákon je zlý. Ďakujem.
Jurinová, Erika, podpredsedníčka NR SR (2014-02-04):
Ďakujem, pán poslanec. Na vaše vystúpenie jedna faktická poznámka, uzatváram možnosť prihlásiť sa. Nech sa páči, pán poslanec Kuffa.
Gažovičová, Tina, poslankyňa NR SR (2023-12-18):
Ďakujem za slovo, pán predsedajúci. Ďakujem pekne kolegovi Szalayovi za teda naozaj veľmi, veľmi zaujímavý a obohacujúci príspevok a som veľmi rada, že tak vedieme tu debatu hlavne ako opozícia, tak teda som veľmi rada, že aspoň v tej opozícii, že naozaj sa tu stretávame odborníci a odborníčky na mnohé rôzne rezortné témy a že je to strašne dôležité ísť do detailu a ísť do hĺbky, čo, samozrejme, nikdy nemôže akoby jeden človek obsiahnuť všetky tie témy, a teda aj pre mňa je to obohacujúce takto napr. počúvať akoby detailný príspevok o zdravotníctve. Je to, znovu sa teda aj vraciam k tomu, že áno, že vládna koalícia mlčí o nejakých dôvodoch a skutočných zámeroch a dopadoch tej novely. Verejná diskusia veľmi nestíha, lebo teda nie každý je ochotný takto ťahať diskusie, diskusie do polnoci, pokiaľ nemusí, ale to, čo si z toho asi najviac odnášame, čiastočne to už, na to už reagoval kolega Dubéci, že je to nielen, že my nevieme, koľko bude stáť to ministerstvo športu, lebo, lebo v doložke vplyvov to nie je, ale tu je kopec ďalších zmien, ktoré teda naozaj úplne potajomky vlastne tá vláda bez akéhokoľvek verejného zdôvodnenia predkladá, ktoré nás v konečnom dôsledku môžu stáť oveľa viac, pretože, pretože napr. si tam naozaj na tak dôležitú funkciu dosadia človeka, ktorý bude robiť iba to, čo mu povedia, lebo inak ho kedykoľvek odvo... (Prerušenie vystúpenia časomerom.)
Krajčír, Ľuboš, poslanec NR SR (2021-11-03):
Pán Tomáš, dovoľte, aby som zareagoval na niektoré vaše fakty, ako to nazývate. SMER sľuboval vyplatenie trinásteho dôchodku od roku 2010, SMER nikdy tento svoj sľub nedodržal aj napriek tomu, že v roku 2012 až 2016 vládol absolútne sám. Mohol to bez problémov tým dôchodcom to, čo im nasľuboval kade-tade na bilbordoch pred voľbami, mohol im to splniť. Samozrejme, ako to býva u nich zvykom, iba ich len oklamali a podlo podviedli. Naša vláda napriek najväčšej ekonomickej kríze od druhej svetovej vojny vyplatila v roku 2020 najvyšší trinásty dôchodok v dejinách Slovenska a začali sme vyplácať už trinásty dôchodok aj v tomto roku. Celkovo išlo na trinásty dôchodok o 150 mil. eur viac, ako vláda SMER-u vyplatila dôchodcom v decembri 2019. Dôchodca s priemerným dôchodkom v roku 2020 dostal 
2,5-násobne viac ako za vlády SMER-u na konci roka 2019, namiesto 84 eur dostal viac ako 211 euro. Sa bavíme naozaj, že vláda SMER-u tu bola v dobrých časoch. SMER sľuboval vyplatiť 150-tisíc invalidom trinásty dôchodok vo výške 210 eur, naša vláda vyplatila 150-tisíc invalidom trinásty dôchodok vo výške 300 eur. Zaujímavé, naša vláda vyplatila každému z týchto 150-tisíc invalidov o 90 eur, o 90 eur vyšší trinásty dôchodok, ako vôbec SMER sľuboval. Nie že dal, ako sľuboval. SMER sľuboval vyplatiť 18-tisíc sirotám trinásty dôchodok vo výške 138 eur, naša vláda vyplatila týmto 18 tisícom sirotám trinásty dôchodok vo výške 300 eur. Naša vláda vyplatila každej z týchto sirôt o 160... (Prerušenie vystúpenia časomerom.)
Vons, Peter, poslanec NR SR (2023-06-27):
Ďakujem, pán podpredseda. Vážené kolegyne, kolegovia, dovoľte, aby som vám predložil spoločnú správu výborov Národnej rady Slovenskej republiky o výsledku prerokovania návrhu poslancov Národnej rady Jozefa Hlinku, Petry Krištúfkovej, Adriany Pčolinskej, Zuzany Šebovej, Miloša Svrčeka a Ľuboša Krajčíra na vydanie zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov, tlač 1601, v druhom čítaní. Národná rada Slovenskej republiky uznesením č. 1666 z 18. apríla 2023 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Zároveň určila výbor pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu, návrhu zákona. Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 779 zo 7. júna 2023, výbor pre hospodárske záležitosti uznesením č. 466 z 9. júna 2023. Z uznesení výborov uvedených pod bodom III tejto správy vyplýva 11 pozmeňujúcich a doplňujúcich návrhov. Gestorský výbor odporúča hlasovať nasledovne: O bodoch 1 až 6 a 8 až 11 spoločne s odporúčaním schváliť a o bode 7 osobitne s odporúčaním neschváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky predmetný návrh schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 482 z 13. júna 2023. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, skončil som, prosím, otvorte rozpravu.
M. Hort, podpredseda NR SR: (2009-04-17):
O ospravedlnenie neúčasti na dnešnom rokovaní požiadali podpredsedovia Národnej rady Slovenskej republiky pani Anna Belousovová, pán Miroslav Číž, pán Viliam Veteška a ďalej poslanci Ľuboš Micheľ a Ján Slota. Panie poslankyne, páni poslanci, v rokovaní pokračujeme v prerušenej rozprave v prvom čítaní o návrhu poslancov Národnej rady Slovenskej republiky Ivana Mikloša, Júliusa Brocku a Ivána Farkasa na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o zmene a doplnení niektorých zákonov . Tento návrh máte ako tlač 989. Prosím teraz pána poslanca Ivana Mikloša, aby zaujal miesto určené pre navrhovateľov, a spravodajcu z výboru pre financie, rozpočet a menu, predsedu tohto výboru, poslanca Jozefa Buriana, aby zaujal miesto určené pre spravodajcov. Včera neukončil svoje vystúpenie do rozpravy ústne prihlásený jediný poslanec, pán poslanec Ľubomír Petrák, ktorému teraz dávam slovo, aby svoje vystúpenie mohol ukončiť. Nech sa páči, pán poslanec, je tu váš priestor v rozprave.
P. Hrušovský, predseda NR SR: (2003-04-09):
(Hlasovanie.) Prítomných je 136 poslancov, za návrh 134, zdržali sa 2. Konštatujem, že bod 6 sme schválili.
Zmajkovičová, Renáta, podpredsedníčka NR SR (2012-09-12):
Pán poslanec Bugár.
Pellegrini, Peter, predseda NR SR (2015-11-11):
Hlasujme o námietke pána poslanca Hraška. (Hlasovanie.) Prítomných 130 poslancov, za hlasovalo 42, proti bolo 77, zdržalo sa 8, nehlasovali 3. Námietku sme neschválili.
Mizík, Stanislav, poslanec NR SR (2020-09-23):
Ďakujem za slovo. No, pán Žiak, pán Žiak, haló. Kedy bola naša strana materskou stranou pána Tarabu? On nikdy nebol členom našej strany. Ako slovenčinár vám vysvetľujem, že materská strana je strana, z ktorej človek pochádza. No a čuduj sa svete, pán Žiak, ja som v našej strane už od prvého, ustanovujúceho snemu. Prešiel som mnohými funkciami, ale o nijakom Tarabovi som nechyroval. Keď chcete komentovať dianie v cudzích stranách a koalíciách, treba si to naštudovať. Ja tak robím, ja som si naštudoval aj každého poslanca z vašej vládnej koalície. Aj vás konkrétne, aby som vedel, s kým mám dočinenia. Ďakujem za slovo.
Zmajkovičová, Renáta, podpredsedníčka NR SR (2013-02-05):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre ľudské práva a národnostné menšiny, poslancovi Petrovi Gažimu. Nech sa páči, pán poslanec.
Bugár, Béla, podpredseda NR SR (2018-05-24):
Pán poslanec Petrák.
Žiga, Peter, podpredseda NR SR (2024-02-27):
Pán poslanec Mikulec.
B. Bugár, podpredseda NR SR: (2006-02-01):
(Hlasovanie.) Prítomných 123, za 86, proti 15, zdržalo sa 19, nehlasovali 3. Konštatujem, že sme tento návrh posunuli do druhého čítania. Nech sa páči, druhé hlasovanie. D. Podracká, poslankyňa: Pán predsedajúci, teraz dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre financie, rozpočet a menu a výboru pre ľudské práva, národnosti a postavenie žien ako gestorskému výboru. Ďalej o tom, že určené výbory návrh zákona prerokujú do 30 dní a gestorsky výbor do 31 dní od rokovania v prvom čítaní.
M. Číž, podpredseda NR SR: (2008-07-01):
Takže pán Fronc opäť nie je v sále. Takže druhýkrát stráca už nenávratne poradie. Vážené kolegyne, kolegovia, vystúpili všetci v rozprave, ktorí sa do nej riadne prihlásili, uzatváram rozpravu. Pýtam sa navrhovateľa, či chce vystúpiť so stanoviskom k návrhom uvedeným v rozprave. Má slovo.
Šeliga, Juraj, podpredseda NR SR (2020-04-28):
Pán poslanec Baška, s reakciou nech sa páči.
Martvoň, Anton, poslanec NR SR (2013-05-22):
Ďakujem pekne. Ja taktiež môžem iba nadviazať na môjho kolegu predrečníka pána poslanca Gogu, že v podstate plne súhlasím, že tá správa tak, ako je urobená, myslím si, že odráža veľkú kvalitu ako takú. Čo sa týka tej verejnej diskusie, práve aj to je dôkazom, že pán minister túto správu predložil do Národnej rady, že má záujem o tom diskutovať. Nehovoriac o tom, že táto správa podľa mojej vedomosti bola predložená aj do Rady vysokých škôl, aj do Študentskej rady vysokých škôl, kde dokonca v Rade vysokých škôl ešte teraz prebieha pripomienkové konanie k tejto správe. Čiže myslím si, že aj odborná verejnosť sa k nej vyjadruje, aj vyjadrí, za čo chcem, teda pánovi ministrovi za to poďakovať, že v podstate aj tí ľudia, čo práve majú v tom rezorte a na tom konkrétnom úseku toho rezortu, napríklad vo vysokom školstve, čo k tomu povedať. Ja dokonca chcem vyzdvihnúť túto správu z jedného dôvodu, lebo nemám vedomosť, že by za posledné dva roky, keď bola pri moci teda vláda pani Radičovej, že by niekto prišiel vôbec s takouto správou. Mám taký pocit, že pred tým sa, ako by sa tak trošku báli diskutovať. A dokonca aj pán Beblavý, ktorý bol varený-pečený u pána Jurzycu, neprišiel so žiadnou takou správou v tom čase, keď boli pri moci. Čiže ja chcem za túto správu pána ministra pochváliť a vysloviť mu moju plnú podporu.
Blanár, Juraj, podpredseda NR SR (2021-11-04):
Pán poslanec, nechajte pána Kuffu dohovoriť.
Fecko, Martin, poslanec NR SR (2017-09-11):
Ďakujem pekne. Pán kolega, pekne ste to zhrnul a, samozrejme, tiež súhlasím s vami, aby sa zverejňovali tie plnenia na ťažbu dreva. Veľký problém po osemdesiatom deviatom vznikol v tom, že časť lesných pozemkov išlo či už urbariátom, fyzickým osobám alebo právnickým osobám a zhruba z výmery dva miliónov hektárov, čo máme lesa na Slovensku, Lesy Slovenskej republiky, š. p., zhruba milión, 900-tisíc hektárov užívajú oni. To znamená, viac-menej na to máme dosah. Už veľký problém je s tými súkromníkmi a musím povedať, že niektoré urbariáty sa správajú veľmi macošsky ku svojmu majetku, ktorý teda zdedili v rámci svojich predkov, a tam je tá kontrola neskutočne ťažká, ako to vlastne skontrolovať. Už nehovorím o tých nočných kadejakých výjazdoch, kde vetriesky a plné autá pod rúškom tmy odvážajú drevo, a mám veľa hlásení ľudí, ktorí, viac-menej im to tiež drása srdce. Ja som sa pýtal aj keď tu bolo programové vyhlásenie vlády, ako si jednotliví ministri predstavujú udržateľnosť ich rezortu. Udržateľnosť ich rezortu aj v tom lesníctve a nech povedia tie svoje kritériá ako to odovzdáme ďalšej generácii. Ako ste povedali, Slovensko je zelené a myslím, si, že nemáme právo, aby naše deti žili v horších podmienkach, ako sme my zdedili od našich rodičov alebo našich prarodičov. Sľuby, ako vidíte, boli tu už veľa a riešenie problémov, som rád, že ste to povedali, nech si to vezmú aj oni. Nech si to vezmú, tie naše rozumy, ktoré my im dávame. Ja hovorím, že oni momentálne, tí, čo sú veriaci, vo vládnej koalícii hrešia tým, že zanedbávajú dobro. My sa snažíme im, v dobrej viere im dať návod, že riešte to, lebo je to veľký problém, a oni to zanedbávajú. No raz, ja ako veriaci hovorím, raz sa budeme hore spovedať a budeme si to komunikovať, čo sme tu robili my, vy, opoziční, koaliční. No a chcem vedieť ako to budú zdôvodňovať, že toto neprijali alebo tieto naše dobre mienené rady pod svoju vlajku nevzali. Ďakujem.